ครม.เตรียมพิจารณาหาข้อยุติการจัดหาชุดตรวจ ATK  การขยายเวลาลดภาษีมูลค่า 7% ออกไปอีก 1 ปี
การประชุมคณะรัฐมนตรีวันนี้  พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม ผ่านระบบวิดีโอคอนเฟอเรนซ์ โดยที่ประชุมจะรับทราบแนวทางการจัดหาวัคซีนโควิด-19 ให้ครบตามเป้าหมาย 100 ล้านโดส ภายในสิ้นปี 2564 รวมถึงติดตามการเร่งดำเนินการจัดหาชุดตรวจเชื้อโควิด-19 แบบแอนติเจน หรือ ATK จำนวน 8.5 ล้านชุด ระหว่างองค์การเภสัชกรรมกับบริษัทเลอผู่ เพื่อให้เกิดความชัดเจนกระทรวงการคลัง เสนอให้ต่ออายุอัตราภาษีมูลค่าเพิ่ม (VAT) โดยลดจาก 10% เหลือ  7% ซึ่งเดิมจะสิ้นสุดในวันที่ 30 กันยายน 2564 ออกไปอีก 1-2 ปี เพื่อบรรเทาความเดือดร้อนประชาชนและผู้ประกอบการที่ได้รับผลกระทบจากโควิด-19 และรักษาระดับการใช้จ่ายในช่วงสถานการณ์โควิด-19 ต่อไป ขณะที่กระทรวงยุติธรรม จะเสนอชื่อนายแพทย์ไตรยฤทธิ์ เตมหิวงศ์ ผู้ตรวจราชการกระทรวง ขึ้นดำรงตำแหน่งอธิบดีกรมสอบสวนคดีพิเศษ หรือดีเอสไอ แทน พ.ต.ท.กรวัชร์ ปานประภากร ที่จะเกษียณอายุราชการในวันที่ 30 กันยายน 2564 นี้สำหรับวาระเพื่อพิจารณาอื่นๆ อาทิ การขอแก้ไขสัญญากู้จากองค์การการค้าความร่วมมือระหว่างประเทศของญี่ปุ่น สำหรับโครงการ พัฒนากาลังคนด้านวิศวกรรมศาสตร์ เทคโนโลยีและนวัตกรรม สนับสนุนการลงทุนและเพิ่มขีดความสามารถ ภาคอุตสาหกรรมในประเทศและภูมิภาคกระทรวงศึกษาธิการ เสนอการอุดหนุนค่าอุปกรณ์การเรียนของนักเรียนสายอาชีวะศึกษา และสายอาชีพ ,การปรับปรุงโครงสร้างการแบ่งส่วนราชการของสำนักงบประมาณ สำนักนายกรัฐมนตรี เป็นต้น สำหรับวาระเพื่อทราบที่น่าสนใจ อาทิ กระทรวงการคลังรายงานกิจการประจำปี งบดุล บัญชีกำไรและขาดทุนของธนาคารเพื่อการส่งออกและนำเข้าแห่งประเทศไทย สำหรับปีสิ้นสุดวันที่ 31 ธันวาคม 2563 ,ผลการพิจารณารายงานการพิจารณาศึกษาแนวทางในการบริหารจัดการชำระหนี้กองทุนเงินให้กู้ยืมเพื่อ การศึกษาของคณะกรรมาธิการวิสามัญพิจารณาแนวทางในการบริหารจัดการการชาระหนี้กองทุนเงินให้กู้ยืมเพื่อการศึกษาขณะที่กระทรวงมหาดไทย เสนอผลการพิจารณารายงานการพิจารณาศึกษาเรื่องโควิด-19 ผลกระทบต่อความมั่นคง ของคณะกรรมาธิการ การทหารและความมั่นคงของรัฐ วุฒิสภา